**Arhitect Şef**

Nr.17488/01.03.2021

### RAPORT DE SPECIALITATE

privind aprobarea componenţei nominale a Comisiei tehnice de amenajare a teritoriului

şi de urbanism a municipiului Bistriţa şi a Regulamentului de funcţionare

În conformitate cu art.37 alin.1 din Legea nr. 350/2001 privind amenajarea teritoriului şi urbanismul cu modificările şi completările ulterioare, în scopul îmbunătăţirii calităţii deciziei referitoare la dezvoltarea spaţială durabilă, în coordonarea primarilor de municipii şi oraşe, se constituie Comisia tehnică de amenajare a teritoriului şi urbanism, ca organ consultativ cu atribuţii de analiză, expertizare tehnică şi consultanţă, care asigură fundamentarea tehnică a avizului arhitectului-şef.

In conformitate cu art.37 alin.1¹ din Legea nr. 350/2001 membrii comisiei vor fi specialişti atestaţi din domeniul urbanismului, arhitecturii, monumentelor istorice, arheologiei, precum şi din domeniul sociologiei, economiei, geografiei, ingineri constructori, ingineri de reţele edilitare, transport.

În conformitate cu art. 37, alin. (2), comisia tehnică de amenajare a teritoriului şi urbanism este formată din specialişti din domeniul amenajării teritoriului şi al urbanismului, secretariatul comisiei fiind asigurat de structura de specialitate din subordinea Arhitectului-şef.

Conform prevederilor art. 37 alin. (3) din Legea nr. 350/2001 privind amenajarea teritoriului şi urbanismul cu modificările şi completările ulterioare, componenţa nominală a Comisiei tehnice de amenajare a teritoriului şi urbanism şi regulamentul de funcţionare se aprobă de consiliul judeţean, consiliul local municipal, orăşenesc, la propunerea preşedintelui consiliului judeţean, a primarului, pe baza nominalizărilor asociaţiilor profesionale din domeniul amenajării teritoriului, urbanismului, construcţiilor, instituţiilor de învăţământ superior şi ale Arhitectului-şef.

Comisia tehnică de amenajare a teritoriului şi de urbanism fundamentează din punct de vedere tehnic decizia structurii de specialitate din cadrul autorităţii locale, desemnată să emită avizul pentru documentaţiile de amenajarea teritoriului şi urbanism, precum şi pentru studiile de fundamentare sau cercetări prealabile, conform competenţelor existente, stabilite prin reglementările în vigoare pentru Comisia tehnică de amenajare a teritoriului şi de urbanism.

Membrii Comisiei tehnice de amenajare a teritoriului şi de urbanism a municipiului Bistriţa au fost propuşi de către organzaţiile profesionale din care fac parte. De asemenea, în Comisia tehnică au fost nominalizaţi şi reprezentanţi ai unor instituţii de profil din municipiul Bistrita, implicate direct în strategiile, programele şi proiectele de dezvoltare al municipiului Bistrita.

Având în vedere cele de mai sus, propunem aprobarea Proiectului de hotărâre privind aprobarea componenţei nominale a Comisiei tehnice de amenajare a teritoriului şi de urbanism a municipiului Bistriţa .

**Arhitect Şef, Șef serviciu urbanism,**

Monica Pop Daniela Margareta Bilegan

TO/2ex